jkorsvik/nowiki_second_scrape_merged huggingface dataset:
Isabelle Caro

Isabelle Caro (født 12. september 1982, død 17. november 2010) var en fransk modell fra Marseille, Frankrike, som ble internasjonalt kjent etter å ha deltatt i en svært kontroversiell kampanje «No Anorexia», hvor Caro viste frem sin avmagrede, nakne, kropp på reklameplakater. Fotografen var Oliviero Toscani.


== Liv og oppvekst ==
Caro led av alvorlig anorexia nervosa helt siden hun var 13 år gammel. Hennes anoreksi ble forårsaket av det hun selv beskrev som en «vanskelige barndom», og hun anga moren som grunnen til at hun utviklet spiseforstyrrelser. Caro sa selv at moren «hadde en panisk angst for at jeg skulle vokse meg for stor. Jeg fikk minimalt med mat, og ble daglig målt – både i høyde og omkrets.» Hun fortalte videre; «jeg fikk heller ikke forlate hjemmet, fordi moren min hadde hørt at frisk luft fikk unge jenter til å vokse og bli store.»
Caro ble innlagt på sykehus for første gang da hun var 20. I 2006 havnet hun i koma som et resultat av spiseforstyrrelsene, og tilstanden var kritisk.


== Karriere ==
Hun jobbet først som modell, men spiseforstyrrelsene tok likevel overhånd. 
Som et resultat av sykdommen sin deltok hun på en rekke intervjuer og tv-programmer. På CBS' program The Insider, ble det avslørt at hun hadde veid så lite som 25 kg. Med en høyde på 163 cm ga det henne en BMI på ca 9. BMI på under 18 regnes som undervektig. 
Hun deltok også på C4s program Supersize vs superskinny som ble sendt 11. mars 2008, der hun snakket med journalisten Anna Richardson om sykdommen sin.
Caro ble også intervjuet i en dokumentarserie, The Price of Beauty, som artisten Jessica Simpson og hennes to beste venner, Ken Baner og CaCee Cobb, hadde produsert. Hensikten med dokumentarserien var å avdekke betydningen av skjønnhet i ulike kulturer. I dokumentaren snakket hun om hvordan hun ble anorektisk og ytret et ønske om å advare andre jenter. Simpson uttalte; «Det du gjør akkurat nå gjør deg vakker, og jeg håper at kvinner over hele verden får høre historien din, det er så viktig å vite at uansett hvor tynn du er, så er det ikke det som gjør deg vakker.» Episoden av denne dokumentarserien ble sett over hele Frankrike. Episoden ble sendt 22. mars 2010 i USA og den 21. august i Japan.


== Død ==
Isabelle Caro døde den 17. november 2010 i Tokyo, Japan, etter å ha tilbrakt ca to uker på sykehus med akutt respiratorisk sykdom, selv om ingen vet årsaken til hennes død. Familien hennes gikk ikke ut i media om dødsfallet før den 29. desember 2010.


== Referanser ==


== Eksterne lenker ==
(en) Isabelle Caro på Internet Movie Database 
(no) vg.no Sjokktynn modell døde
Paul Ramadier

Paul Ramadier (født 17. mars 1888 i La Rochelle, død 14. oktober 1961) var en fransk politiker fra Parti socialiste. Han var den fjerde franske republikks første statsminister fra januar til november 1947. Han var dessuten justisminister 1946–1947, forsvarsminister 1948–1949 og finansminister 1956–1957.


== Biografi ==
Ramadier ble borgermester i Decazeville i 1919.
I juli 1940 stemte han imot å innvilge fullmakter for marskalk Philippe Pétain, som installerte Vichyregjeringen.
Ramadier tok del i motstandsbevegelsen under andre verdenskrig der han hadde «Violet» som sitt nom de guerre. Hans navn finnes med i Yad Vashem jødiske minnemerke etter krigen.Han tjenestegjorde som justisminister 1946-1947 og som den fjerde republikks første statsminister fra januar til november 1947. Det var i hans tid som statsminister at kommunistene ble tvunget bort fra regjeringsmakten i mai 1947. Dette avsluttet trepartsavtalekoalisjonen mellom den franske delen av arbeidenes internasjonale (SFIO), den republikanske bevegelse, og kommunistene.Han stemte for Marshallplanen.
Han var forsvarsminister 1948-1949 og finansminister 1956-1957.


== Referanser ==
Rise of Nations

Rise of Nations er et sanntidsstrategispill utviklet av Big Huge Games, og publisert av Microsoft 20. mai 2003. Utviklingen ble ledet av Brian Reynolds, som tidligere hadde laget blant annet Civilization II og Sid Meier's Alpha Centauri.


== Handling ==
Kjernen i "Rise of Nations" handler om begrepet "territorium" og områder i nærheten av spillerens bosetninger regnes som deres eget territorium, og spilleren kan bare bygge bygninger innenfor deres eget territorium. En nasjons grenser kan utvides ved å opprette og utvide byer og fort, et teknologi-tre, og få tilgang til enkelte sjeldne ressurser. Andre teknologier og ressurser kan få fiendene innenfor landets grenser til å bli utslitt over tid, noe som til slutt kan ødelegge motstandernes styrkene.
Karakterene i "Rise of Nations" kan samle på forskjellige ressurser, eller bygger og reparere ødelagte bygninger. Hver av de 18 sivilisasjonene i "Rise of Nations" har 4 til 8 unike enheter. For eksempel har indianerne (aztekerne, mayaene og inkaene) unike enheter som ligner den virkelige verden. Spillet fokuserer på å skape en balanse mellom angrep, forsvar og økonomi. På en måte som ligner det på sjakk, hvor små strategiske feil tidlig i spillet kan bli til veldig store taktiske problemer senere i spillet. En single player-kampanje, Conquer the World, er også inkludert i spillet.


== Referanser ==


== Eksterne lenker ==
(en) Rise of Nations på Steam 
(en) Rise of Nations hos MobyGames 
(en) Rise of Nations hos MobyGames 
(en) Rise of Nations på Metacritic 
(en) Rise of Nations hos Giant Bomb 
(en) Rise of Nations hos Internet Game Database
Leopold, hertug av Albany

Prins Leopold, hertug av Albany (Leopold George Duncan Albert; født 7. april 1853, død 28. mars 1884) var et medlem av den britiske kongefamilien. Han var sønn av dronning Viktoria og prins Albert. Leopold ble seinere gjort til hertug av Albany, jarl av Clarence og Baron Arklow. Han fikk diagnosen hemofili som spedbarn, noe som forårsaka hans død i voksen alder.


== Titler og utmerkelser ==


=== Titler ===
7. april 1853 – 24. mai 1881: Hans kongelige høyhet prins Leopold
24. mai 1881 – 28. mars 1884: Hans kongelige høyhet hertugen av Albany


=== Utmerkelser ===
KG: Knight of the Garter (Hosebåndsordenen) (1861)
KT: Knight of the Thistle (Tistelordenen) (1871)
GCMG: Knight Grand Cross of the Order of St. Michael and St. George (Sankt Mikaels og Sankt Georgs orden) (1880)
GCSI: Knight Grand Commander of the Order of the Star of India (1877)


== Referanser ==


== Eksterne lenker ==
(en) Prince Leopold, Duke of Albany – kategori av bilder, video eller lyd på Commons 
(en) Leopold, hertug av Albany hos Hansards parlamentsdebatter 
(en) Leopold, hertug av Albany hos The Peerage
Engine (album)

Engine er et musikkalbum med TNT, utgitt i 2010. I Europa og Japan har albumet navnet A Farewell to Arms.


== Sporliste ==
«Engine» (Ronni Le Tekrø)
«Refugee» (Tekrø/Mills)
«Ship In the Night» (Ronni Le Tekrø)
«Take It Like a Man – Woman!» (Tekrø/Mills/Caputo)
«Come» (Tekrø/Mills)
«Barracuda» (Tekrø/Mills)
«A Signature of a Demons Seft-Portrait» (Ronni Le Tekrø)
«Don't Misunderstand Me» (Tekrø/Mills)
«A Farewell to Arms» (Tekrø/Mills)
«Someone Else» (Tekrø/Mills)
«God natt, Marie» (Tekrø/Mills)
«June» (live-bonus) (Tekrø/Mills)
Bonusspor
«Not Only Lonely» (bonusspor i Japan) (R. Tekrø/C. Tekrø)
 «Harley-Davidson» (bonusspor i Europa) (Ingebrigtsen/Alfheim/Steel)


== Medvirkende ==


=== TNT ===
Tony Mills - vokalist, låtskriver, kor
Ronni Le Tekrø - gitarer, kor, låtskriver, produsent, arrangement
Victor Borge - bass, kor
Diesel Dahl - trommer, perkusjon låtskriver


=== Øvrige medvirkende ===
Dag Stokke - keyboard på God natt, Marie
Bård Svendsen - orgel, bakgrunnvokal på Barracuda
Kjartan Hesthagen - tekniker
Erland Hvalby - tekniker, låtskriver
Tony Caputo - låtskriver
Carina Helene Tekrø Hermstad - låtskriver
Dag Ingebrigtsen - låtskriver
Gustav Alfheim - låtskriver
Casino Steel - låtskriver
Tommy Hansen - miksing, mastering


== Eksterne lenker ==
Engine Discogs
WebOn

WebOn (nå Bluestone)  er et norsk selskap som utvikler og leverer programvare og løsninger for Product Information Management (PIM) og ehandel.. Selskapet har hovedkontor i Tønsberg, Norge, et salgskontor i Stockholm og utviklingsentre i Bangkok, Thailand og i Gdańsk, Polen. WebOn har også kontor i Palo Alto, USA og selskapet har tilsammen 97 ansatte.
Selskapet fokuserer idag primært mot større selskaper i den nordiske regionen. 
WebOn fusjonerte med selskapet Bluestone i mai 2018 og endret navn til Bluestone.


== Historie ==
WebOn AS ble etablert 1. desember i 1995 av Jon Anders Aas-Haug. Selskapet het da Internet Consult AS, men navnet ble i 1997 endret til WebOn etter selskapets hovedprodukt. WebOn software var klar til bruk i mars 1996, og den første netthandelsløsningen basert på WebOn software ble lansert i juni samme år. Blant de første leveransene var Matnett, som ble kåret til «Årets dataprodukt» av PC World Norge.1. januar 2000 ble WebOn solgt til svenske Drax Holding, men kjøpt tilbake av grundere og ansatte i 2001.


== Referanser ==


== Eksterne lenker ==
Offisielt nettsted
Jømna (elv)

Jømna er ei elv i Elverum kommune i Innlandet. Den er ei sideelv til Glåma og dannes ved samløpet av tilløpselvene Horna og Vesl-Jømna like øst for Starmoen. Elva renner derfra sørover til den munner ut i Glåma ved bygda Jømna, rundt 10 km sørøst for Elverum. Elva er 34,1 km lang (medregnet Horna), og har et nedbørfelt på 229,47 km². Middelvannføringen ved munningen er 2,42 m³/s.Like før munningen i Glåma danner elva et fossefall hvor det allerede i middelalderen ble anlagt møller, og hvor den nærmeste garden hadde kongelige privilegier. Fossefallet ga senere også grobunn for utvikling av industri ved elva, hvor Kverndalen Brug (senere Jømna Brug) ble opprettet i 1877.


== Sideelver ==
Dette er ei liste over sideelver og tilløpselver til Jømna, med angivelse av hvor elvene munner ut i hovedelva. Lista er regnet fra Jømnas munning i Glåma og nordover.

Dottungen – 2 km nord for Jømna
Agåa – 1 km øst for Starmoen
Vesl-Jømna – 1 km nordøst for Starmoen
Horna – 1 km nordøst for Starmoen
Nistilen – 1 km nord for Starmoen


== Referanser ==
Henri Queuille

Henri Queuille (født 31. mars 1884 i Neuvic, Corrèze, død 15. juni 1970 i Paris) var en fransk politiker fra Parti radical under den tredje og den fjerde republikken. 
Han var medlem av nasjonalforsamlingen 1914–1935 og 1945–1958 samt senatet 1935–1940. Han inngikk i en lang rekke regjeringer 1920–1954, i begynnelsen ofte som jordbruksminister. Under andre verdenskrig tilhørte han Charles de Gaulles provisoriske regjering i London og Alger. Queuille var en av den fjerde republikkens fremste politikere og var statsminister 1948–1949, 1950 samt 1951. Han var dessuten finansminister 1948–1949 og visestatsminister 1949–1950 og 1952–1954. 


== Referanser ==


== Kilder ==
Nationalencyklopedin
Allsanger og gospelhits fra 70-tallet

Allsanger og gospelhits fra 70-tallet er et samlealbum med Frisk Luft, utgitt i 2008.


== Sporliste ==


=== Gospel Live ===
«Here Comes Jesus»
«Good News»
«Mitt barn»
«You've Gotta Be a Baby/It's a New Morning»
«Jeg aldri har angret»
«Nåde og fred»
«Glory Halleluja»
«Jesus, du er alt for meg»
«Holy, Holy»
«På tvers»
«Halleluja»
«Gi meg et lys»
«When I Remember»
«For Those Tears I Died»
«Mighty Clouds of Joy»


=== Frisk Luft 2 ===
«Tror på ham»
«Syng en sang»
«Guds rike»
«Tiden»
«Du må bli en dåre»
«Halleluja, vi priser deg/Ære være gud»
«Jesu fred»
«Jesus er en venn»
«Get All Excited»
«10 små kirkefolk»
«På frukten skal treet kjennes»
«Lovsyng ham»
«Gjennom alt»
«Herre, gi oss vannet»
«Halleluja»
Gospel Live

Gospel Live er et musikkalbum med Frisk Luft, utgitt i 1973. Dette er bandets debutalbum.


== Sporliste ==
«Here Comes Jesus»
«Good News»
«Mitt barn»
«You've Gotta Be a Baby/It's a New Morning»
«Jeg aldri har angret»
«Nåde og fred»
«Glory Halleluja»
«Jesus, du er alt for meg»
«Holy, Holy»
«På tvers»
«Halleluja»
«Gi meg et lys»
«When I Remember»
«For Those Tears I Died»
«Mighty Clouds of Joy»


== Eksterne lenker ==
(en) Gospel Live på Discogs
Frisk Luft 2

Frisk Luft 2 er et musikkalbum med Frisk Luft, utgitt i 1975.


== Sporliste ==
«Tror på ham»
«Syng en sang»
«Guds rike»
«Tiden»
«Du må bli en dåpe»
«Halleluja, vi priser deg/Ære være gud»
«Jesu fred»
«Jesus er en venn»
«Get All Excited»
«10 små kirkefolk»
«På frukten skal treet kjennes»
«Lovsyng ham»
«Gjennom alt»
«Herre, gi oss vannet»
«Halleluja»
Lifetime Friends

Lifetime Friends er et musikkalbum med Frisk Luft, utgitt i 2000.


== Sporliste ==
«I Believe»
«Until You Find the Lord»
«Lifetime Friend»
«Ikke en spurv til jorden»
«Teach Your Children Well»
«Tror på ham»
«He Will Carry on»
«Liljen»
«Frels meg nå»
«Educated Fool»
«Thy Word»
«Wedding Song»
«Shining In the Light of the Lord»
«In My Father's House»
«We Are One In the Spirit»
I’ll Never Find Another You (album)

I'll Never Find Another You er et musikkalbum med Frisk Luft, utgitt i 2004.


== Sporliste ==
«I'll Never Find Another You»
«Taking My Time»
«A Love Song»
«Front Seat, Back Seat»
«Somebody Bigger Than You and I»
«Uten reservasjon»
«Try a Little Kindness»
«Son of a Man»
«Road to Zion»
«Elvis Ain't Lonesome Tonight»
«Flere slike dager»
«Alle hav består av dråper»
«Something More»
Skumringsvikler

Skumringsvikler (Eulia ministrana) er en sommerfugl som tilhører familien viklere (Tortricidae). 


== Utseende ==
En middelsstor til stor (vingespenn 18-24 millimeter) vikler med avrundede forvinger. Grunnfargen er brunrød, forvingene har varierende, hvite felter. Thorax har et tverrbånd av hvite hår i midten, bak dette en tverrkam av oppstående, hårlignendne skjell. Bakvingen er grå.


== Levevis ==
Arten lever i skog. Larvene lever inne i sammenrullede blader av ulike løvtrær. De voksne sommerfuglene fly i mai-juni.


== Utbredelse ==
Arten finnes over hele Europa, og er vanlig i Sør-Norge.


== Kilder ==
Aarvik, L., Berggren, K. og Hansen, L.O. (2000) Catalogus Lepidopterorum Norvegiae. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
Nettsiden Svenska Fjärilar, med bildegalleri: [1]
Eulia ministrana på UK Moths: [2]


== Eksterne lenker ==
(en) Eulia ministrana i Encyclopedia of Life 
(en) Eulia ministrana i Global Biodiversity Information Facility 
(no) Eulia ministrana hos Artsdatabanken 
(sv) Eulia ministrana hos Dyntaxa 
(en) Eulia ministrana hos Fauna Europaea 
(en) Eulia ministrana hos NCBI 
(en) Kategori:Eulia ministrana – bilder, video eller lyd på Wikimedia Commons 
(en) Eulia ministrana – galleri av bilder, video eller lyd på Wikimedia Commons 
Eulia ministrana – detaljert informasjon på Wikispecies
Myrbladvikler

Myrbladvikler (Argyrotaenia ljungiana) er en sommerfugl som tilhører familien viklere (Tortricidae). 


== Utseende ==
En middelsstor (vingespenn 12-16 millimeter), rødbrun vikler. Thorax har to oppstående kvaster av hårlignende skjell. Arten er ganske variabel i fargen, men forvingen har gjerne tre lysere tverrbånd, den innerste av dette er innskåret av en firkantet, brun flekk ved innerranden. Bakvingen er gråbrun, litt innbuktet bak vingespissen, den innerste delen av vingefrynsene er lyse slik at det blir en smal, lys stripe langs ytterkanten.


== Levevis ==
Arten finnes på lyngheier og i myrlendt terreng. Larven kan leve på mange ulike urter, busker og løvtrær, blant andre pors og røsslyng. De voksne sommerfuglene flyr fra april til juni.


== Utbredelse ==
Arten er utbredt over det meste av Europa og finnes også i Nord-Afrika og det nordlige Asia.


== Kilder ==
Aarvik, L., Berggren, K. og Hansen, L.O. (2000) Catalogus Lepidopterorum Norvegiae. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
Nettsiden Svenska Fjärilar, med bildegalleri: [1]
Argyrotaenia ljungiana på UK Moths: [2]


== Eksterne lenker ==
(en) myrbladvikler i Encyclopedia of Life 
(en) myrbladvikler i Global Biodiversity Information Facility 
(no) myrbladvikler hos Artsdatabanken 
(sv) myrbladvikler hos Dyntaxa 
(en) myrbladvikler hos Fauna Europaea 
(en) myrbladvikler hos NCBI 
(en) Kategori:Argyrotaenia ljungiana – bilder, video eller lyd på Wikimedia Commons 
(en) Argyrotaenia ljungiana – galleri av bilder, video eller lyd på Wikimedia Commons
Bartrevikler

Bartrevikler (Dichelia histrionana) er en sommerfugl som tilhører familien viklere (Tortricidae). 


== Utseende ==
En middelsstor til ganske stor (vingespenn 17-22 millimeter), lyst gråbrun vikler. Kroppen og hodet er brune. Forvingens bunnfarge er lyst gråbrun, det er en smal, brun tverrstrek ved roten, midt i vingen et bredt, skrått, brunt tverrbånd som er avbrutt i midten, i vingens ytre del en firkantet, mørkbrun flekk ved framkanten. Bakvingen er gråbrun, ytterkanten ikke innbuktet, den innerste delen av vingesfrynsene er lyse slik at det blir en smal, lys stripe langs ytterkanten.


== Levevis ==
Dette er en barskogsart, og larvene lever mellom sammenspunnet bar av gran (Picea abies). De voksne viklerne flyr fra skumringen og utover natten fra mai til august.


== Utbredelse ==
Arten er utbredt i Europa, fra Nederland i vest til Romania i øst og fra Hellas i sør til Norge i nord, men mangler i de vestligste og østligste delene. I Norge er den utbredt langs kysten av Sør-Norge. Selv om grana ikke vokser naturlig på Vestlandet, har arten spredt seg også her, i granplantinger.


== Kilder ==
Aarvik, L., Berggren, K. og Hansen, L.O. (2000) Catalogus Lepidopterorum Norvegiae. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
Nettsiden Svenska Fjärilar, med bildegalleri: [1]
Dichelia histrionana på UK moths [2]


== Eksterne lenker ==
(en) bartrevikler i Encyclopedia of Life 
(en) bartrevikler i Global Biodiversity Information Facility 
(no) bartrevikler hos Artsdatabanken 
(sv) bartrevikler hos Dyntaxa 
(en) bartrevikler hos Fauna Europaea 
(en) bartrevikler hos NCBI 
(en) Kategori:Dichelia histrionana – bilder, video eller lyd på Wikimedia Commons
Berberisbladvikler

Berberisbladvikler (Choristoneura diversana) er en sommerfugl som tilhører familien viklere (Tortricidae).


== Utseende ==
En middelsstor til ganske stor (vingespenn 15-23 millimeter), lysbrun vikler. Forvingen er bred og avrundet, grunnfargen lysbrun med et fint, brunt nettmønster og ett bredt, skrått, mørkbrunt tverrbånd som er bredest ved bakkanten og gjerne avbrutt i midten. Bakvingen er mørk gråbrun.


== Levevis ==
Larven lever mellom sammenspundne blader av ulike urter, busker og løvtrær. Den synes å ha en forkjærlighet for berberis, men kan også bruke mange andre planter.


== Utbredelse ==
Arten er utbredt over det meste av Europa, unntatt lengst i sør, i det nordlige Asia. I Norge er den bare kjent fra det sørlige Østlandet, og den er sjelden. Det er vanskelig å peke på noen trusselfaktorer for arten, men den blir likevel vurdert som Nær truet (NT) i Norsk rødliste for arter fra 2010.


== Referanser ==


== Kilder ==
Aarvik, L., Berggren, K. og Hansen, L.O. (2000) Catalogus Lepidopterorum Norvegiae. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
Nettsiden Svenska Fjärilar, med bildegalleri: [1]
Choristoneura diversana på UK moths [2]
Rødlistevurdering for berberisbladvikler. [3]


== Eksterne lenker ==
(en) berisbladvikler i Encyclopedia of Life 
(en) berisbladvikler i Global Biodiversity Information Facility 
(no) berisbladvikler hos Artsdatabanken 
(sv) berisbladvikler hos Dyntaxa 
(en) berisbladvikler hos Fauna Europaea 
(en) berisbladvikler hos NCBI 
(en) Kategori:Choristoneura diversana – bilder, video eller lyd på Wikimedia Commons 
Choristoneura diversana – detaljert informasjon på Wikispecies
Olivenbrun bladvikler

Stor bladvikler (Choristoneura hebenstreitella) er en sommerfugl som tilhører familien viklere (Tortricidae).


== Utseende ==
En stor (vingespenn 19-30 millimeter), lysbrun vikler, en av de største nordiske artene i denne familien. Thorax er uten oppstikkende hårkvaster. Forvingen er rektangulær, ytterkanten litt innbuktet slik at vingespissen blir litt utstikkende. Bunnfargen er lysbrun, roten gjerne litt mørkere. Midt i vingen er den en stor, mørkbrun flekk ved bakkanten og en mindre flekk ved framkanten, disse når nesten sammen og danner et tverrbånd. Dessuten er den en oval, mørkbrun flekk ved framkanten nær spissen. Bakvingen er mørkgrå med grågule frynser, ytterkanten en tanke innbuktet bak spissen.


== Levevis ==
Larvene lever mellom sammenspundne blader på ulike busker og løvtrær. De voksne sommerfuglene flyr i juni-juli, mest i skumringen.


== Utbredelse ==
Arten er utbredt over det meste av Europa, unntatt lengst i nord.


== Referanser ==


== Kilder ==
Aarvik, L., Berggren, K. og Hansen, L.O. (2000) Catalogus Lepidopterorum Norvegiae. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
Nettsiden Svenska Fjärilar, med bildegalleri: [1]
Choristoneura hebenstreitella på UK moths [2]


== Eksterne lenker ==
(en) olivenbrun bladvikler i Encyclopedia of Life 
(en) olivenbrun bladvikler i Global Biodiversity Information Facility 
(no) olivenbrun bladvikler hos Artsdatabanken 
(sv) olivenbrun bladvikler hos Dyntaxa 
(en) olivenbrun bladvikler hos Fauna Europaea 
(en) olivenbrun bladvikler hos NCBI 
(en) Kategori:Choristoneura hebenstreitella – bilder, video eller lyd på Wikimedia Commons 
Choristoneura hebenstreitella – detaljert informasjon på Wikispecies
Paris FC (kvinner)

Paris FC (kvinner) er en fransk fotballklubb fra Viry-Châtillon, en forstad til Paris. Klubben er kvinnedelen av Paris FC. 
Klubben het tidligere FCF Juvisy, men ble solgt til Paris FC og ble klubbens kvinnelag i 2017.


== Historie ==
Klubben ble dannet i 1971 som del av ES Juvisy fra Juvisy-sur-Orge, to kilometer nord for Viry-Châtillon. Juvisy debuterte i 1980-81-sesongen, der de var en middelhavsfarer de første årene. Kvinnelaget dannet sitt eget lag, FCF Juvisy, i 1985 og flyttet de to kilometrene sørover, men beholdt navnet Juvisy. I sin første sesong rykket de ned til 2. divisjon, men kom til finalen i denne (her må 2. divisjon sees på som et gruppespill blant de dårligste i førstedivisjon, og ikke en tradisjonell 2. divisjon). På grunn av utvidelse og omlegging, var uansett Juvisy også med i 1. divisjon fra neste år. Etter flere middelmådige sesonger, ble Juvisy vinner av sin gruppe i 1989-90-sesongen, og kom til semifinalen, som de tapte mot senere seriemester VGA Saint-Maur. Også det påfølgende år kom Juvisy til semifinalen og tapte denne.
I 1991-92-sesongen ble imidlertid Juvisy seriemestre ved å vinne finalen. Med seieren befestet Juvisy seg som et topplag, og var i stadig kamp med særlig FC Lyon om seriegullet på 90-tallet. Det ble til slutt fire seire hver på de to lagene fram til Toulouse tok over i 1998. Toulouse vant fire serier på rad, om enn Juvisy vant serien etter normal serie, mens Toulouse paserte dem i sluttspillet. Ironisk nok tapte Juvisy kampen om serieseieren i 2002-03, men vant sluttspillet, og ble dermed fransk seriemester. 
Da sluttspillet ble avskaffet etter 2003-04-sesongen, markerte Juvisy seg med en andreplass og så et nytt seriemesterskap, før Olympique lyonnais, som satset fra 2007 av, tok helt over. juvisy har siden måttet ta til takke med andre- og tredjeplasser, i kamp mot særlig Montpellier. 
Juvisy vant også Challenge de France, den franske cupen, i 2005. I Mesterligaen har det gått dårlig. De gangene de har vært med, har Juvisy til gode å markere seg.
Den legendariske franske fotballspilleren Marinette Pichon, som var blant førstevalgene til Women's United Soccer Association, har spilt for klubben.
6. juli 2017 ble FCF Juvisy solgt til Paris FC som klubbens kvinnelag.


== Meritter ==


=== Serie ===
Seriemester: :1991–92, 1993–94, 1995–96, 1996–97, 2002–03, 2005–06


=== Cup ===
Cupmester: 2005


== Referanser ==


== Eksterne lenker ==
Offisielt nettsted 
(en) Paris Football Club (women) – kategori av bilder, video eller lyd på Commons  (på fransk)